Document ID: /roh_data/filtered/fineweb-2-filterrobots_roh.jsonl.gz/23661

Cuira: Problems cun placats electorals
-
- Zoom
- Gieri Derungs (san.) e Tom Leibundgut han gì problems cun lur placats dal cumbat electoral. (mad/RTR, A. Camartin)
Dus candidats per il cussegl da la citad da Cuira han gì problems cun lur placats electorals. Tom Leibundgut ha duvrà il logo da la firma da zutgers tudestga "Nimm2" e Gieri Derungs ha fatg ina fotografia sin l'areal da la firma Würth a Cuira.
Domaduas firmas han giavischà che lur logo, respectiv la fotografia vegnia allontanada perquai ch'ellas na veglian betg vegnir messas en connex cun la politica. Tant Tom Leibundgut sco era Gieri Derungs concedan ch'els sajan stads in zic naivs tge che pertutga lur placats.
Tuttina prendian els cun umor l'entira chaussa e cunquai ch'i na dettia naginas consequenzas na saja quai betg uschè nausch. (ec/rtr)